Uredba Komisije (ES) št. 1029/2003

z dne 16. junija 2003

o spremembi prilog I in II k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora [1], kakor je nazadnje spremenjena z Uredbo Komisije (ES) št. 739/2003 [2], ter zlasti členov 6, 7 in 8 Uredbe,

ob upoštevanju naslednjega:

(1) V skladu z Uredbo (EGS) št. 2377/90 je treba postopoma določiti najvišje mejne vrednosti ostankov za vse farmakološko aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih živalim za proizvodnjo živil.

(2) Najvišje mejne vrednosti ostankov je treba določiti šele potem, ko se v okviru Odbora za zdravila za uporabo v veterinarski medicini preučijo vsi ustrezni podatki o varnosti ostankov zadevnih snovi za potrošnike živil živalskega izvora in o vplivu ostankov na industrijsko predelavo živil.

(3) Pri določanju najvišjih mejnih vrednosti ostankov zdravil za uporabo v veterinarski medicini v živilih živalskega izvora je treba določiti živalske vrsto, v katerih so lahko ostanki prisotni, mejne vrednosti, do katerih so lahko prisotni v vsakem zadevnem mesnem tkivu, pridobljenem iz zdravljene živali (ciljno tkivo), in naravo ostanka, ki je pomemben za spremljanje ostankov (marker ostanek).

(4) Za nadzor ostankov, kakor je določen z ustrezno zakonodajo Skupnosti, je običajno treba določiti najvišje mejne vrednosti ostankov za ciljna tkiva jeter ali ledvic. Vendar se jetra in ledvice pogosto odstranijo iz klavnih trupov, namenjenih za mednarodno trgovino, zato je treba vedno določiti najvišje mejne vrednosti ostankov tudi za mišična ali maščobna tkiva.

(5) V primeru zdravil za uporabo v veterinarski medicini, namenjenih nesnicam, živalim v laktaciji ali čebelam delavkam, je treba določiti tudi najvišje mejne vrednosti ostankov za jajca, mleko in med.

(6) V Prilogo I k Uredbi (EGS) št. 2377/90 je treba vnesti cipermetrin.

(7) V Prilogo I k Uredbi (EGS) št. 2377/90 je treba vnesti acetilsalicilno kislino, acetilsalicilno kislino DL-lizin, kalcijev karbasalat in natrijev acetilsalicilat.

(8) Pred začetkom veljavnosti te uredbe je treba dopustiti ustrezen rok, da lahko države članice dovoljenja za promet z zadevnimi zdravili za uporabo v veterinarski medicini, ki so bila izdana v skladu z Direktivo Evropskega parlamenta in Sveta 2001/82/ES [3], po potrebi prilagodijo določbam te uredbe.

(9) Ukrepi, predvideni s to uredbo, so v skladu z mnenjem Stalnega odbora zdravila za uporabo v veterinarski medicini –

SPREJELA NASLEDNJO UREDBO:

Člen 1

Prilogi I in II k Uredbi (EGS) št. 2377/90 se spremenita, kakor je določeno v Prilogi k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Uporablja se šestdeseti dan po objavi.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. junija 2003

Za Komisijo

Erkki Liikanen

Član Komisije

[1] UL L 224, 18.8.1990, str. 1.

[2] UL L 106, 29.4.2003, str. 9.

[3] UL L 311, 28.11.2001, str. 1.

--------------------------------------------------

PRILOGA

A. Priloga k Uredbi (EGS) št. 2377/90 se spremeni:

2. Sredstva za zatiranje zajedavcev

2.2 Sredstva za zatiranje oktoparazitov

2.2.3 Piretroidi

"Farmakološko aktivna(-e) snov(-i) | Marker ostank | Živalska vrsta | MRL | Ciljno tkivo |

cipermetrin | permetrin (vsota izomerov) | Salmonide | 50 µg/kg | Mišice in koža v naravnem razmerju" |

B. Priloga II k Uredbi (EGS) št. 2377/90 se spremeni:

2. Organske spojine

"Farmakološko aktivna(-e) snov(-i) | Živalska vrsta |

Acetilsalicilna kislina | Vse živali za proizvodnjo živil, razen rib |

Acetilsalicilna kislina DL- lizin | Vse živali za proizvodnjo živil, razen rib |

Kalcijev karbasalat | Vse živali za proizvodnjo živil, razen rib |

Natrijev acetilsalicilat | Vse živali za proizvodnjo živil, razen rib |

--------------------------------------------------